b'\n_START_ARTICLE_\nMaks Pleter\xc5\xa1nik\n_START_SECTION_\n\xc5\xbdivljenje in delo\n_START_PARAGRAPH_\nMaks Pleter\xc5\xa1nik je po kon\xc4\x8dani ljudski \xc5\xa1oli obiskoval Gimnazijo v Celju, nato pa na Dunaju \xc5\xa1tudiral klasi\xc4\x8dno jezikoslovje in slavistiko. V zgodovino slovenskih jezikoslovcev se je zapisal zlasti kot tvorec slovensko-nem\xc5\xa1kega slovarja, katerega prvi del je iz\xc5\xa1el leta 1894, drugi del pa prihodnje leto. Izdajo slovarja je financiral ljubljanski \xc5\xa1kof Anton Alojzij Wolf, zato ta slovar imenujejo tudi Wolfov slovar. Pri zbiranju besedi\xc5\xa1\xc4\x8da si je pomagal z deli Oroslava Cafa, Frana Miklo\xc5\xa1i\xc4\x8da, Frana Levstika, Frana Erjavca in drugih, besede pa je pobiral tudi med ljudstvom ter jih izpisoval iz \xc4\x8dasopisja in leposlovja. Besedam je dolo\xc4\x8dil tudi naglas. Nem\xc5\xa1ki prevodi slovenskih besed so zapisani v gotici, v ponatisu iz 2006 pa v sodobni tipografiji._NEWLINE_Pokopan je v Pi\xc5\xa1ecah. Po njem nosi ime tudi Osnovna \xc5\xa1ola Maksa Pleter\xc5\xa1nika Pi\xc5\xa1ece. Leta 2006 je pri Zalo\xc5\xbebi ZRC iz\xc5\xa1la nova izdaja slovarja v knji\xc5\xbeni obliki in na zgo\xc5\xa1\xc4\x8denki, slovar je tudi prostodostopen na portalu Fran.'